Diari Oficial de la Generalitat Valenciana


Sumari del DOGV 9133, del 22-07-2021 (2021/7362)

RESOLUCIÓ de 16 de juny de 2021, de la Direcció General del Sector Públic i Patrimoni, d'acabament i arxivament de l'expedient de declaració administrativa d'herència intestada de Bernardo Perepérez Costa per la Generalitat. EIP 533/2018.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9133

Data del DOGV
:   22-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7362


Data del document
:   16-06-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 16 de juny de 2021, de la Direcció General del Sector Públic i Patrimoni, d'acabament i arxivament de l'expedient de declaració administrativa d'herència intestada de Bernardo Perepérez Costa per la Generalitat. EIP 533/2018. [2021/7362]  
Antecedents de fet  
La Conselleria d'Hisenda i Model Econòmic va tindre coneixement mitjançant escrit de l'Institut Valencià d'Administració Tributària, de la defunció, el 10 d'octubre de 2003, de Bernardo Perepérez Costa, amb DNI: \*\*\*\*435\*\*.  
Entre la documentació adjunta consta el testament del causant a favor de la seua germana Francisca Perepérez Costa, que li sobreviu.  
El 26 d'octubre de 2018, es va dictar Resolució del director general del Sector Públic, Model Econòmic i Patrimoni, per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestats, previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Acreditat el seu empadronament a Alzira, el 20 de desembre de 2018, es va publicar en el Diari Oficial de la Generalitat Valenciana la Resolució de 9 de novembre de 2018, de la Direcció General del Sector Públic, Model Econòmic i Patrimoni, d'acabament d'investigació prèvia i incoació de l'expedient de declaració administrativa d'hereu abintestat de Bernardo Perepérez Costa a favor de la Generalitat. EIP 533/2018. Igualment va ser exposat en el tauler d'edictes de l'Ajuntament d'Alzira, del 19 de novembre al 20 de desembre de 2018.  
  
Efectuades les consultes oportunes als organismes corresponents, es constata que Bernardo Perepérez Costa no és titular de cap bé, ni consten en conseqüència deutes a càrrec seu.  
Com que va fer testament a favor de la seua germana, s'ha obert expedient d'herència intestada respecte d'aquesta última com a hereua d'aquell i sense hereus coneguts.  
  
Fonaments de dret  
En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat Valenciana, en la disposició transitòria única i l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció donada per la Llei 15/2015, de 2 de juliol, de jurisdicció voluntària, és procedent l'arxivament de l'expedient per a la declaració d'herència intestada per part de la Generalitat respecte d'aquesta herència, per no haver-se localitzat béns d'aquesta, així com en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic i basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Declarar acabat el procediment i arxivar l'expedient, en els termes de l'article 6.2 i 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, per no haver-se localitzat béns de l'herència; no cal informe previ de l'Advocacia General de la Generalitat, d'acord amb l'informe d'aquesta, de data 26 de febrer de 2017, al Projecte de decret del Consell pel qual es regula el procediment per a la tramitació d'expedients d'herències intestades a favor de la Generalitat.  
  
Segon  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Tercer  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
Transcorreguts tres mesos des de l'endemà a la interposició del recurs d'alçada sense que aquest haja sigut resolt, podrà entendre's desestimat i es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos. El termini serà de dos mesos, si la resolució és expressa.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 16 de juny de 2021.- La directora general del Sector Públic i Patrimoni: Isabel Castelló García.